title: Komisijas Īstenošanas regula (ES) 2018/303 (2018. gada 27. februāris) par darbīgās vielas Reynoutria sachalinensis ekstrakta neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ. )

text:
               1.3.2018

               LV

               Eiropas Savienības Oficiālais Vēstnesis

               L 59/1

         KOMISIJAS ĪSTENOŠANAS REGULA (ES) 2018/303
   (2018. gada 27. februāris)
   par darbīgās vielas Reynoutria sachalinensis ekstrakta neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:

               (1)

               2011. gada 3. novembrī Apvienotā Karaliste saskaņā ar Regulas (EK) Nr. 1107/2009 7. panta 1. punktu no uzņēmuma Marrone Bio innovations saņēma pieteikumu, kurā tika lūgts apstiprināt darbīgo vielu Reynoutria sachalinensis ekstraktu.

               (2)

               Saskaņā ar minētās regulas 9. panta 3. punktu ziņotāja dalībvalsts 2012. gada 21. martā pieteikuma iesniedzējam un pārējām dalībvalstīm paziņoja, ka pieteikums ir pieņemams, un 2012. gada 11. maijā paziņoja par to Komisijai un Eiropas Pārtikas nekaitīguma iestādei (“Iestāde”).

               (3)

               Attiecībā uz lietojuma veidu, kuru piedāvājis pieteikuma iesniedzējs, šīs darbīgās vielas iedarbība uz cilvēka un dzīvnieku veselību un vidi ir novērtēta saskaņā ar minētās regulas 11. panta 2. un 3. punktu. 2014. gada 22. jūlijā ziņotāja dalībvalsts Komisijai un Iestādei iesniedza novērtējuma ziņojuma projektu.

               (4)

               Iestāde rīkojās atbilstoši Regulas (EK) Nr. 1107/2009 12. panta 1. punktam. Saskaņā ar minētās regulas 12. panta 3. punktu Iestāde pieprasīja, lai pieteikuma iesniedzējs dalībvalstīm, Komisijai un Iestādei sniegtu papildu informāciju. Ziņotājas dalībvalsts sagatavotais papildu informācijas novērtējums Iestādei tika iesniegts atjaunināta novērtējuma ziņojuma projekta veidā.

               (5)

               Dalībvalstis un Iestāde izskatīja novērtējuma ziņojuma projektu. 2015. gada 31. augustā Iestāde iesniedza Komisijai secinājumu par darbīgās vielas Reynoutria sachalinensis ekstrakta riska novērtējumu (2).

               (6)

               Ar 2017. gada 16. oktobra vēstuli Marrone Bio innovations atsauca pieteikumu par Reynoutria sachalinensis ekstrakta apstiprināšanu. Sakarā ar pieteikuma atsaukšanu Reynoutria sachalinensis ekstraktu nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.

               (7)

               Šī regula neskar iespēju attiecībā uz Reynoutria sachalinensis ekstraktu atbilstoši Regulas (EK) Nr. 1107/2009 7. pantam iesniegt citus pieteikumus.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgā viela Reynoutria sachalinensis ekstrakts nav apstiprināta.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 27. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract. EFSA Journal 2015;13(9):4221, 73 lpp. Pieejams tiešsaistē www.efsa.europa.eu/efsajournal.


title: Komisijas Īstenošanas regula (ES) 2018/307 (2018. gada 28. februāris), ar ko attiecībā uz Salmonella spp. paplašina Eiropas Parlamenta un Padomes Regulā (EK) Nr. 853/2004 noteiktās īpašās garantijas, tās attiecinot uz Dānijai paredzētu no broileriem (Gallus gallus) iegūtu gaļu (Dokuments attiecas uz EEZ. )

text:
               2.3.2018

               LV

               Eiropas Savienības Oficiālais Vēstnesis

               L 60/5

         KOMISIJAS ĪSTENOŠANAS REGULA (ES) 2018/307
   (2018. gada 28. februāris),
   ar ko attiecībā uz Salmonella spp. paplašina Eiropas Parlamenta un Padomes Regulā (EK) Nr. 853/2004 noteiktās īpašās garantijas, tās attiecinot uz Dānijai paredzētu no broileriem (Gallus gallus) iegūtu gaļu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (1), un jo īpaši tās 8. panta 3. punkta b) apakšpunktu,
   tā kā:

               (1)

               Ar Regulu (EK) Nr. 853/2004 nosaka īpašus higiēnas noteikumus, kas attiecībā uz dzīvnieku izcelsmes pārtiku jāievēro pārtikas apritē iesaistītajiem tirgus dalībniekiem, kā arī dažas īpašas garantijas attiecībā uz konkrētu dzīvnieku izcelsmes pārtiku, kura paredzēta Somijas un Zviedrijas tirgiem. Tādējādi pārtikas apritē iesaistītajiem tirgus dalībniekiem, kas minētajās dalībvalstīs plāno laist tirgū norādīto dzīvnieku gaļu, jāievēro konkrēti noteikumi attiecībā uz salmonellām. Turklāt šādas gaļas sūtījumiem jāpievieno tirdzniecības dokuments, kas apliecina, ka saskaņā ar Savienības tiesību aktiem ir veikts mikrobioloģiskais tests un iegūtie rezultāti ir negatīvi.

               (2)

               Turklāt Komisijas Regulā (EK) Nr. 1688/2005 (2) ir noteiktas minētās īpašās garantijas, paredzot noteikumus par šādas gaļas paraugu ņemšanu un mikrobioloģiskās metodes šo paraugu izmeklēšanai. Tajā ir paredzēts arī tirdzniecības dokuments, ko pievieno gaļas sūtījumiem.

               (3)

               Dānijas Veterinārais un pārtikas dienests 2007. gada 5. oktobrī Komisijai pārsūtīja pieteikumu piešķirt Dānijai īpašas garantijas attiecībā uz salmonellām no broileriem (Gallus gallus) iegūtā gaļā visā Dānijas teritorijā saskaņā ar Regulu (EK) Nr. 853/2004. Pieteikumā ietverts apraksts par Dānijas salmonellu kontroles programmu attiecībā uz gaļu, kas iegūta no broileriem (Gallus gallus).

               (4)

               Pārtikas aprites un dzīvnieku veselības pastāvīgā komiteja 2008. gada 18. jūnija sanāksmē vienojās par Komisijas dienestu darba dokumentu “Vadlīnijas par prasību minimumu attiecībā uz salmonellu kontroles programmām, lai tās atzītu par līdzvērtīgām tām programmām, kas apstiprinātas Somijai un Zviedrijai attiecībā uz Gallus gallus sugas mājputnu gaļu un olām” (3) (“vadlīnijas”).

               (5)

               Dānijas salmonellu kontroles programma attiecībā uz gaļu, kas iegūta no broileriem (Gallus gallus), uzskatāma par līdzvērtīgu Somijai un Zviedrijai apstiprinātajai programmai un ir saskaņā ar vadlīnijām. Tomēr salmonellu izplatība Gallus gallus vaislas saimēs Dānijā bija lielāka par vadlīnijās ierosināto maksimālo apmēru, tāpēc to nevar uzskatīt par līdzvērtīgu Somijas un Zviedrijas situācijai.

               (6)

               Dānijas Veterinārais un pārtikas dienests 2017. gada 6. februārī nosūtīja datus par salmonellu izplatību Gallus gallus audzējamu vaislas mājputnu saimēs, pieaugušu vaislas mājputnu saimēs, broileru saimēs un gaļā 2011.–2016. gadā. Izplatības apmērs 2015.–2016. gadā atbilst vadlīnijās noteiktajam maksimālajam apmēram.

               (7)

               Tāpēc īpašās garantijas būtu jāpaplašina, tās attiecinot uz Dānijai paredzētiem tādas gaļas sūtījumiem, kas iegūta no broileriem (Gallus gallus). Turklāt šādiem sūtījumiem būtu jāpiemēro noteikumi, kas paredzēti Regulā (EK) Nr. 1688/2005 attiecībā uz paraugu ņemšanu no šādas gaļas, mikrobioloģiskajām metodēm šo paraugu izmeklēšanai un tirdzniecības dokumentu.

               (8)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Dānijai atļauj Regulas (EK) Nr. 853/2004 8. panta 2. punktā noteiktās īpašās garantijas attiecībā uz Salmonella spp. piemērot Dānijai paredzētiem tādas gaļas sūtījumiem, kas definēta minētās regulas I pielikuma 1.1. punktā un iegūta no broileriem (Gallus gallus).
   2. pants
   1. pantā minētajiem gaļas sūtījumiem pievieno tirdzniecības dokumentu, kas atbilst Regulas (EK) Nr. 1688/2005 IV pielikumā noteiktajam paraugam.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 28. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 139, 30.4.2004., 55. lpp.

      (2)  Komisijas 2005. gada 14. oktobra Regula (EK) Nr. 1688/2005, ar ko īsteno Eiropas Parlamenta un Padomes Regulu (EK) Nr. 853/2004 attiecībā uz īpašām garantijām saistībā ar salmonellu konkrētas gaļas un olu sūtījumiem uz Somiju un Zviedriju (OV L 271, 15.10.2005., 17. lpp.).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf.


title: Komisijas Īstenošanas regula (ES) 2018/310 (2018. gada 1. marts), ar ko nosaka no 2018. gada 2. marta piemērojamo ievedmuitas nodokli labības nozarē

text:
               2.3.2018

               LV

               Eiropas Savienības Oficiālais Vēstnesis

               L 60/19

         KOMISIJAS ĪSTENOŠANAS REGULA (ES) 2018/310
   (2018. gada 1. marts),
   ar ko nosaka no 2018. gada 2. marta piemērojamo ievedmuitas nodokli labības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. pantu,
   tā kā:

               (1)

               Komisijas Regulas (ES) Nr. 642/2010 (2) 1. panta 1. punktā paredzēts, ka produktiem ar KN kodu 1001 11 00, 1001 19 00, ex 1001 91 20, [parastie sēklas kvieši], ex 1001 99 00 [augstas kvalitātes parastie kvieši, izņemot sēklas kviešus], 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu šādu produktu ievešanai, kura palielināta par 55 % un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt parasto muitas nodokļu likmi.

               (2)

               Regulas (ES) Nr. 642/2010 1. panta 2. punktā paredzēts, ka, aprēķinot tā paša panta 1. punktā minēto ievedmuitas nodokli, attiecīgajiem produktiem regulāri jānosaka reprezentatīvas CIF importa cenas.

               (3)

               Saskaņā ar Regulas (ES) Nr. 642/2010 2. panta 1. punktu izmantojamā cena ievedmuitas nodokļa aprēķināšanai produktiem, kas norādīti minētās regulas 1. panta 1. punktā, ir reprezentatīvā dienas CIF importa cena, kas noteikta pēc minētās regulas 5. pantā paredzētās metodes.

               (4)

               No 2017. gada 21. septembra Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 ievedmuitas nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

               (5)

               Laikposmam no 2018. gada 2. marta jānosaka ievedmuitas nodoklis, ko piemēro līdz tam laikam, kamēr stājas spēkā jauns ievedmuitas nodoklis.

               (6)

               Saskaņā ar Regulas (ES) Nr. 642/2010 2. panta 2. punktu šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   No 2018. gada 2. marta Regulas (ES) Nr. 642/2010 1. panta 1. punktā minētais ievedmuitas nodoklis labības nozarē, pamatojoties uz II pielikumā norādītajiem datiem, ir noteikts šīs regulas I pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 1. martā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2010. gada 20. jūlija Regula (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).

      I PIELIKUMS

                     Regulas (ES) Nr. 642/2010 1. panta 1. punktā minēto produktu ievedmuitas nodoklis, ko piemēro no 2018. gada 2. marta

                  KN kods

                  Preču apraksts

                  Ievedmuitas nodoklis (1)
                      (2)

                  (EUR/t)

                  1001 11 00

                  Cietie sēklas KVIEŠI

                  0,00

                  1001 19 00

                  Augstas kvalitātes cietie KVIEŠI, izņemot sēklas kviešus

                  0,00

                  Vidējas kvalitātes, izņemot sēklas kviešus

                  0,00

                  Zemas kvalitātes, izņemot sēklas kviešus

                  0,00

                  ex 1001 91 20

                  Parastie sēklas KVIEŠI

                  0,00

                  ex 1001 99 00

                  Augstas kvalitātes parastie KVIEŠI, izņemot sēklas kviešus

                  0,00

                  1002 10 00

                  Sēklas RUDZI

                  0,56

                  1002 90 00

                  RUDZI, izņemot sēklas

                  0,56

                  1005 10 90

                  Sēklas KUKURŪZA, izņemot hibrīdu sēklas

                  0,56

                  1005 90 00

                  KUKURŪZA, izņemot sēklas kukurūzu (3)

                  0,56

                  1007 10 90

                  Graudu SORGO, izņemot hibrīdus sējai

                  0,56

                  1007 90 00

                  Graudu SORGO, izņemot sēklas

                  0,56

         (1)  Importētājs saskaņā ar Regulas (ES) Nr. 642/2010 2. panta 4. punktu var saņemt šādu nodokļa samazinājumu:

                  —

                  3 EUR/t, ja izkraušanas osta atrodas Vidusjūras (viņpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                  —

                  2 EUR/t, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

         (2)  Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

         (3)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

      II PIELIKUMS

         DATI I PIELIKUMĀ NOTEIKTĀ IEVEDMUITAS NODOKĻA APRĒĶINĀŠANAI

                  1.

                  Vidējie rādītāji par Regulas (ES) Nr. 642/2010 2. panta 2. punktā minēto laika posmu:

                              (EUR/t)

                              Parastie kvieši (1)

                              Kukurūza

                              Birža

                              Minneapolis

                              Čikāga

                              Kotējums

                              193,300

                              117,450

                              Piemaksa par Persijas līča reģionu

                              84,902

                              21,549

                              Piemaksa par Lielo Ezeru reģionu

                              —

                              —

                  2.

                  Vidējie rādītāji par Regulas (ES) Nr. 642/2010 2. panta 2. punktā minēto laika posmu:

                              Fraktēšanas izmaksas: Meksikas līcis–Roterdama:

                              17,471 EUR/t

                              Fraktēšanas izmaksas: Lielo Ezeru reģions–Roterdama:

                              — EUR/t

         (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) 2018/308 (2018. gada 1. marts), ar ko Eiropas Parlamenta un Padomes Direktīvas 2014/59/ES vajadzībām nosaka īstenošanas tehniskos standartus par formātiem, veidnēm un definīcijām saistībā ar noregulējuma iestāžu konstatējamu un Eiropas Banku iestādei nosūtāmu informāciju par minimuma prasībām attiecībā uz pašu kapitālu un atbilstīgajām saistībām (Dokuments attiecas uz EEZ. )

text:
                  2.3.2018

                  LV

                  Eiropas Savienības Oficiālais Vēstnesis

                  L 60/7

            KOMISIJAS ĪSTENOŠANAS REGULA (ES) 2018/308
      (2018. gada 1. marts),
      ar ko Eiropas Parlamenta un Padomes Direktīvas 2014/59/ES vajadzībām nosaka īstenošanas tehniskos standartus par formātiem, veidnēm un definīcijām saistībā ar noregulējuma iestāžu konstatējamu un Eiropas Banku iestādei nosūtāmu informāciju par minimuma prasībām attiecībā uz pašu kapitālu un atbilstīgajām saistībām
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 15. maija Direktīvu 2014/59/ES, ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012 (1), un jo īpaši tās 45. panta 17. punkta trešo daļu,
      tā kā:

                  (1)

                  Noregulējuma iestādēm ir uzticēts uzdevums saskaņā ar prasībām un kārtību, kas izklāstītas Direktīvā 2014/59/ES 45. pantā un papildus konkretizētas Komisijas Deleģētajā regulā (ES) 2016/1450 (2), katrai finanšu iestādei noteikt minimuma prasības attiecībā uz pašu kapitālu un atbilstīgajām saistībām (turpmāk “MPAS”).

                  (2)

                  Direktīvas 2014/59/ES 45. panta 16. punktā ir noteikts noregulējuma iestāžu pienākums saziņā ar kompetentajām iestādēm informēt Eiropas Banku iestādi (EBI) par to pieņemtajām prasībām. Šādas informācijas konstatēšanas un nosūtīšanas uz EBI vajadzībām nepieciešamie vienotie formāti, veidnes un definīcijas būtu jāizstrādā tā, lai tie atvieglotu EBI darbību, uzraugot lēmumu pieņemšanu par MPAS, un nodrošinātu iespējas jēgpilni novērtēt izmantoto pieeju tuvināšanu visas Savienības mērogā.

                  (3)

                  Attiecībā uz grupām (koncerniem), uz kurām attiecas konsolidētas MPAS, ir nepieciešams precizēt, kurai noregulējuma iestādei būtu jānosūta uz EBI informācija, pirmkārt, par MPAS, kas noteiktas attiecīgajam mātesuzņēmumam (mātessabiedrībai), un, otrkārt, par MPAS, kuras piemēro meitasuzņēmumiem (meitassabiedrībām), pamatojoties uz kopīgu lēmumu, kas saskaņots starp grupas līmeņa (mēroga) noregulējuma iestādi un noregulējuma iestādi, kura atbildīga par atsevišķu meitasuzņēmumu, vai pamatojoties uz lēmumu, ko pieņēmusi meitasuzņēmuma noregulējuma iestāde (ja kopīga lēmuma nav). Lai nodrošinātu, ka uz EBI tiek nosūtīta nepieciešamā informācija gan par mātesuzņēmumu, gan par meitasuzņēmumiem, būtu jāparedz attiecīgās grupas līmeņa noregulējuma iestādes pienākums saziņā ar konsolidētās uzraudzības iestādi informēt EBI gan par MPAS, kas noteiktas individuāli, gan par MPAS, kas noteiktas konsolidēti attiecīgajam mātesuzņēmumam, un būtu jāparedz noregulējuma iestāžu, kuras atbildīgas par grupas meitasuzņēmumiem, pienākums saziņā ar kompetentajām iestādēm informēt EBI par MPAS, kas noteiktas katrai finanšu iestādei, kuras noregulējums ir tai piekritīgs.

                  (4)

                  Lai veicinātu prakses vienādošanu saistībā ar lēmumiem par MPAS un lai stiprinātu EBI veikto uzraudzīšanu, būtu jāievieš vienoti pārskata laikposmi un iesniegšanas termiņi, kuros noregulējuma iestādēm informācija ir jānosūta uz EBI.

                  (5)

                  Šī regula ir balstīta uz īstenošanas tehnisko standartu projektu, ko Komisijai iesniegusi EBI.

                  (6)

                  EBI ir veikusi atklātas sabiedriskās apspriešanas par īstenošanas tehnisko standartu projektu, uz ko balstīta šī regula, izvērtējusi potenciālās saistītās izmaksas un ieguvumus un lūgusi atzinumu no Banku nozares ieinteresēto personu grupas, kura izveidota saskaņā ar Eiropas Parlamenta un Padomes Regulas (ES) Nr. 1093/2010 (3) 37. pantu,

            IR PIEŅĒMUSI ŠO REGULU.
      1. pants
      Veidnēs iekļautā informācija
      1.   Noregulējuma iestādes saziņā ar kompetentajām iestādēm nosūta uz EBI informāciju, kas konkretizēta šīs regulas I un II pielikumā ietvertajās veidnēs, saskaņā ar šīs direktīvas 45. panta 16. punktu informējot EBI par minimuma prasībām attiecībā uz pašu kapitālu un atbilstīgajām saistībām (turpmāk “MPAS”) un attiecīgā gadījumā arī par Direktīvas 2014/59/ES 45. panta 13. punktā paredzētajām prasībām, kuras noteiktas (individuāli un konsolidēti) katrai finanšu iestādei, kuras noregulējums tai piekritīgs.
      2.   Attiecībā uz finanšu iestādēm, kas ietilpst grupā, uz kuru attiecas konsolidētas MPAS, noregulējuma iestādes saziņā ar kompetentajām iestādēm nosūta uz EBI arī informāciju, kas konkretizēta III pielikumā ietvertajā veidnē.
      3.   Šā panta 1. un 2. punkta vajadzībām, ja tas norādīts II pielikumā ietvertajā veidnē, noregulējuma iestādes pēc savām iespējām sniedz kvalitatīvu informāciju, kurā izskaidroti ar MPAS saistīto lēmumu pieņemšanas iemesli, tai skaitā attiecīgā gadījumā arī atsauces uz individuāliem vai grupas mēroga noregulējuma plāniem, noregulējuma iestādes publiskotiem lēmumiem vai politikas paziņojumiem vai citiem pamatojošiem dokumentiem.
      4.   II pielikumā lietotajiem terminiem ir tāda pati nozīme, kāda definēta attiecīgajās normās, kas minētas šajā pielikumā ietvertās tabulas attiecīgajā ailē.
      2. pants
      Vienkāršotas pārskatu sniegšanas prasības attiecībā uz finanšu iestādēm, kurām piemēro atbrīvojumus, un finanšu iestādēm, kurām rekapitalizācijas apmērs ir vienāds ar nulli
      1.   Atkāpjoties no šīs regulas 1. panta, attiecībā uz finanšu iestādēm, kuras saskaņā ar Direktīvas 2014/59/ES 45. panta 11. vai 12. punktu atbrīvotas no MPAS piemērošanas, noregulējuma iestāde nosūta uz EBI informāciju, kas konkretizēta šīs regulas I pielikumā, II pielikuma 10.–90. ailē un – attiecībā uz finanšu iestādēm, kas ietilpst grupā, uz kuru attiecas konsolidētas MPAS – III pielikumā.
      2.   Atkāpjoties no šīs regulas 1. panta, attiecībā uz finanšu iestādēm, kurām saskaņā ar Deleģētās regulas (ES) 2016/1450 2. panta 2. punktu rekapitalizācijas apmērs ir vienāds ar nulli, noregulējuma iestādes nosūta uz EBI informāciju, kas konkretizēta šīs regulas I pielikumā, II pielikuma 10.–120. ailē un – attiecībā uz finanšu iestādēm, kas ietilpst grupā, uz kuru attiecas konsolidētas MPAS – III pielikumā.
      3. pants
      Iestāde, kas sniedz pārskatus par grupu
      Attiecībā uz grupām, uz kurām attiecas konsolidētas MPAS, 1. un 2. pantā minēto informāciju iesniedz šādā veidā:

                  a)

                  attiecīgā grupas līmeņa noregulējuma iestāde saziņā ar konsolidētās uzraudzības iestādi informē EBI gan par individuāli noteiktajām MPAS, gan par konsolidētajām MPAS attiecībā uz Savienības mātesuzņēmumu vai mātesuzņēmumu, kas minēts Eiropas Parlamenta un Padomes Regulas (ES) Nr. 806/2014 (4) 2. pantā;

                  b)

                  attiecīgās noregulējuma iestādes saziņā ar kompetento iestādi informē EBI par MPAS, kas piemērojamas individuāli katram grupas meitasuzņēmumam, kura noregulējums tai piekritīgs.

            4. pants
      Pārskata laikposmi un iesniegšanas termiņi
      1.   Pēc tam, kad tiek pieņemts vai atjaunināts lēmums, ar ko nosaka MPAS, noregulējuma iestādes bez liekas kavēšanās nosūta 1. pantā minēto informāciju.
      2.   Noregulējuma iestādes līdz katra gada 30. aprīlim nosūta 2. pantā minēto informāciju attiecībā uz MPAS, kas noteiktas un ir (bija) spēkā tā paša gada 1. aprīlī.
      5. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 1. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 173, 12.6.2014., 190. lpp.

         (2)  Komisijas 2016. gada 23. maija Deleģētā regula (ES) 2016/1450, ar ko Eiropas Parlamenta un Padomes Direktīvu 2014/59/ES papildina attiecībā uz regulatīvajiem tehniskajiem standartiem, kuros precizēti kritēriji metodoloģijai, ar kuru nosaka minimuma prasību pašu kapitālam un atbilstīgajām saistībām (OV L 237, 3.9.2016., 1. lpp.).

         (3)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

         (4)  Eiropas Parlamenta un Padomes 2014. gada 15. jūlija Regula (ES) Nr. 806/2014, ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (OV L 225, 30.7.2014., 1. lpp.).

         I PIELIKUMS

            Informācija par pārskatus sniedzošo noregulējuma iestādi

                     Pārskatus sniedzošā noregulējuma iestāde

                     Iesniegšanas datums

                     Kontaktpersona

                     Vārds, uzvārds

                     E-pasts

                     Tālrunis

                     Vispārīgas piezīmes (ja ir)

         II PIELIKUMS

            Informācija par MPAS

                     Obligāta

                     Vienkāršota pārskatu sniegšanas veidne
                     (ja 90 ir “jā”)

                     Nav obligāta finanšu iestādēm, kurām, piemērojot Komisijas Deleģētās regulas (ES) 2016/1450 2. panta 2. punktu, rekapitalizācijas apmērs ir vienāds ar nulli

                     Aizpilda attiecībā uz visām finanšu iestādēm

                     Attiecībā uz finanšu iestādēm, kurām, piemērojot Komisijas Deleģētās regulas (ES) 2016/1450 2. panta 2. punktu, rekapitalizācijas apmērs ir vienāds ar nulli

                     Prasību veids

                     Saistību un pašu kapitāla kopsumma

                     Riska darījumu kopsumma

                     Sviras rādītāja saucējs

                     Zaudējumu absorbcijas apmērs

                     Rekapitalizācijas apmērs

                     Korekcijas saistībā ar noregulējamības, lieluma, sistēmiskā riska un NGS iemaksu samazinājumu

                     Kombinēts novērtējums par MPAS

                     Pārejas vai pēcnoregulējuma pasākumi (ja attiecas)

                     Juridiska atsauce

                     Direktīvas 2014/59/ES 45. panta 7. un 8. punkts vai Regulas (ES) Nr. 806/2014 12. panta 8. punkts

                     Vispārīga informācija

                     Direktīvas 2014/59/ES 45. panta 11. un 12. punkts vai Regulas (ES) Nr. 806/2014 12. panta 10. punkts

                     Vienkāršota pārskatu sniegšanas veidne
                     (ja attiecas)

                     Komisijas Īstenošanas regulas (ES) 2016/962 1. panta 4. punkts

                     Komisijas Deleģētās regulas (ES) 2016/1450 1. panta 4. punkts

                     Komisijas Deleģētās regulas (ES) 2016/1450 1. panta 5. punkta b) apakšpunkta i) un/vai ii) punkts

                     Direktīvas 2014/59/ES 45. panta 9. un 10. punkts

                     Komisijas Deleģētās regulas (ES) 2016/1450 7. panta 2. punkts

                     Komisijas Deleģētās regulas (ES) 2016/1450 2. panta 3. punkts un Regulas (ES) Nr. 575/2013 92. panta 3. un 4. punkts (1)

                     Komisijas Deleģētās regulas (ES) 2016/1450 2. panta 3. punkts un Regulas (ES) Nr. 575/2013 429. panta 4.–11. punkts

                     Komisijas Deleģētās regulas (ES) 2016/1450 1. panta 4. punkts

                     Komisijas Deleģētās regulas (ES) 2016/1450 1. panta 5. punkta b) apakšpunkta i) punkts

                     Komisijas Deleģētās regulas (ES) 2016/1450 1. panta 5. punkta b) apakšpunkta ii) punkts

                     Komisijas Deleģētās regulas (ES) 2016/1450 2. panta 5. un 6. punkts

                     Komisijas Deleģētās regulas (ES) 2016/1450 2. panta 7. un 8. punkts

                     Komisijas Deleģētās regulas (ES) 2016/1450 2. panta 8. punkts

                     Komisijas Deleģētās regulas (ES) 2016/1450 2. panta 9. punkts

                     Komisijas Deleģētās regulas (ES) 2016/1450 2. panta 10. punkts

                     Komisijas Deleģētās regulas (ES) 2016/1450 3. pants

                     Komisijas Deleģētās regulas (ES) 2016/1450 5. pants

                     Komisijas Deleģētās regulas (ES) 2016/1450 6. pants

                     Komisijas Deleģētās regulas (ES) 2016/1450 7. panta 1. punkts

                     Komisijas Deleģētās regulas (ES) 2016/1450 7. panta 2. punkts

                     Direktīvas 2014/59/ES 45. panta 13. punkts

                     Komisijas Deleģētās regulas (ES) 2016/1450 8. pants

                     Komisijas Deleģētās regulas (ES) 2016/1450 8. panta 2. punkts

                     Juridiskās personas identifikators (LEI)

                     Konsolidētas vai individuālas prasības?

                     Sabiedrības nosaukums

                     Dalībvalsts, kurā sabiedrība reģistrēta

                     Vai pārskatus sniedzošā noregulējuma iestāde ir grupas līmeņa noregulējuma iestāde?

                     Datums, kurā pieņemts lēmums par MPAS vai lēmums par atbrīvojumu

                     Vai noregulējuma iestāde atbrīvojusi no MPAS piemērošanas?

                     Piezīmes

                     Vienkāršota pārskatu sniegšanas veidne (ja attiecas)

                     Finanšu iestādes kategorija (ja attiecas)

                     Vai MPAS vienādas ar saistību neizpildes radīto zaudējumu absorbcijas apmēru?

                     Zaudējumu absorbcijas apmēra korekciju veidi (ja attiecas)

                     MPAS noteiktas ar kopīgu lēmumu

                     Pašreizējais

                     Pārskatu sniegšanas 140. posteņa atsauces datums

                     Pašreizējais

                     Pārskatu sniegšanas 160. posteņa atsauces datums

                     Uzņemtas pēc noregulējuma

                     Piezīmes

                     Pašreizējais

                     Pārskatu sniegšanas 200. posteņa atsauces datums

                     Uzņemtas pēc noregulējuma

                     Piezīmes

                     Saistību neizpildes radīto zaudējumu absorbcijas apmērs saskaņā ar Komisijas Deleģētās regulas (ES) 2016/1450 1. panta 4. punktu

                     Augšupēja korekcija

                     Augšupējās korekcijas veids(-i)

                     Piezīmes

                     Lejupēja korekcija

                     Lejupējās korekcijas veids(-i)

                     Piezīmes

                     Kopā (240 + 250 + 280)

                     Atļaujas saņemšanas nosacījumu izpildei

                     Automātiska papildu summa, ar ko rezervju ievērošanas gadījumā paredzēts saglabāt uzticēšanos tirgum

                     Pēc līdzīgu konkurentu grupas veikta salīdzinājuma noteikta korekcija, ar ko paredzēts saglabāt uzticēšanos tirgum

                     Piezīmes

                     Lejupēja korekcija, ņemot vērā no kompetentās iestādes saņemto informāciju par finanšu iestādes komercdarbības modeli, finansējuma modeli un vispārējo riska profilu

                     Piezīmes

                     330. ailes korekcija attiecībā uz grupas meitasuzņēmumiem

                     Piezīmes

                        Kopā (320 + 330 + 340 + 360 + 380)

                     Attiecībā uz izslēgšanu no iekšējas rekapitalizācijas

                     Piezīmes

                     Attiecībā uz lielumu un sistēmisko risku

                     Piezīmes

                     Attiecībā uz NGS iemaksām noregulējuma finansēšanai

                     Piezīmes

                        Kopā (410 + 430 + 450)

                        Kopā (310+ 400+ 470)

                     MPAS kā % no saistību un pašu kapitāla kopsummas (480 / 140)

                     MPAS (procentuālā izteiksmē), kas sasniedzamas ar līgumiskiem iekšējas rekapitalizācijas instrumentiem

                     Datums, kurā jānodrošina atbilstība 490. postenī noteiktajām prasībām

                     Pārejas pasākumu veids

                     Plānotās MPAS (% no saistību un pašu kapitāla kopsummas)

                     Plānotā piemērošanas sākumdiena

                     Plānotās MPAS (% no saistību un pašu kapitāla kopsummas)

                     Plānotā piemērošanas sākumdiena

                     Plānotās MPAS (% no saistību un pašu kapitāla kopsummas)

                     Plānotā piemērošanas sākumdiena

                     Plānotās MPAS (% no saistību un pašu kapitāla kopsummas)

                     Plānotā piemērošanas sākumdiena

                     Grāmatvedības regulējums

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Eiropas Parlamenta un Padomes 2013. gada 26. jūnija Regula (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.).

         III PIELIKUMS

            MPAS attiecināšana

                     Finanšu iestāde

                     Galvenais mātesuzņēmums

                     Savienības mātesuzņēmums

                     Attiecīgais tiešais mātesuzņēmums

                     Juridiskās personas identifikators (LEI kods)

                     Sabiedrības nosaukums

                     Dalībvalsts, kurā sabiedrība reģistrēta

                        LEI kods

                     Sabiedrības nosaukums

                     Valsts, kurā sabiedrība reģistrēta

                        LEI kods

                     Sabiedrības nosaukums

                     Dalībvalsts, kurā sabiedrība reģistrēta

                        LEI kods

                     Sabiedrības nosaukums

                     Valsts, kurā sabiedrība reģistrēta


title: Komisijas Īstenošanas regula (ES) 2018/309 (2018. gada 1. marts) par darbīgās vielas propineba apstiprinājuma neatjaunošanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               2.3.2018

               LV

               Eiropas Savienības Oficiālais Vēstnesis

               L 60/16

         KOMISIJAS ĪSTENOŠANAS REGULA (ES) 2018/309
   (2018. gada 1. marts)
   par darbīgās vielas propineba apstiprinājuma neatjaunošanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un ar ko groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu un 78. panta 2. punktu,
   tā kā:

               (1)

               Ar Komisijas Direktīvu 2003/39/EK (2) propinebu kā darbīgo vielu iekļāva Padomes Direktīvas 91/414/EEK (3) I pielikumā.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Darbīgās vielas propineba apstiprinājums, kas norādīts Īstenošanas regulas (ES) Nr. 540/2011 pielikuma A daļā, zaudē spēku 2019. gada 31. janvārī.

               (4)

               Komisijas Īstenošanas regulas (ES) Nr. 844/2012 (5) 1. pantā norādītajā periodā saskaņā ar minēto pantu tika iesniegts pieteikums par propineba apstiprinājuma atjaunošanu.

               (5)

               Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2015. gada 1. oktobrī iesniedza Eiropas Pārtikas nekaitīguma iestādei (“Iestāde”) un Komisijai.

               (7)

               Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt tā publiskoja papildu kopsavilkuma dokumentāciju.

               (8)

               2016. gada 15. novembrī Iestāde nosūtīja Komisijai secinājumu (6) par to, vai ir sagaidāms, ka propinebs atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Iestāde secināja, ka augu un dzīvnieku izcelsmes produktiem nav iespējams veikt ar uzturu saistītas ekspozīcijas riska novērtējumu attiecībā uz patērētājiem. Balstoties uz dokumentācijā pieejamajiem datiem, nebija iespējams pabeigt propineba būtisko metabolītu novērtēšanu.

               (9)

               Turklāt Iestāde attiecībā uz propinebu uzsvēra svarīgu problemātisko jomu, kura saistīta ar būtisko metabolītu 4-metilimidazolidīn-2-tionu (PTU), kas klasificēts kā 2. kategorijas reproduktīvajai sistēmai toksiska viela un kam ir toksiska ietekme uz vairogdziedzeri kā mērķa orgānu, – proti, PTU endokrīni disruptīvās īpašības.

               (10)

               Iestāde arī nevarēja pabeigt riska novērtējumu attiecībā uz medus bišu periem un secināja, ka attiecībā uz propinebu nevar izslēgt augstu risku bišu peru attīstībai.

               (11)

               Komisija aicināja pieteikuma iesniedzēju sniegt komentārus par Iestādes secinājumu. Turklāt saskaņā ar Īstenošanas regulas (ES) Nr. 844/2012 14. panta 1. punkta trešo daļu Komisija aicināja pieteikuma iesniedzēju iesniegt komentārus par atjaunošanas ziņojuma projektu. Pieteikuma iesniedzējs iesniedza komentārus, un tie tika rūpīgi izskatīti.

               (12)

               Tomēr, neraugoties uz pieteikuma iesniedzēja argumentiem, ar vielu saistītās bažas netika novērstas.

               (13)

               Pamatojoties uz šiem identificētajiem riskiem, nav konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir ievēroti attiecībā uz vismaz viena augu aizsardzības līdzekļa vienu vai vairākiem raksturīgiem lietojumiem. Tāpēc darbīgās vielas propineba apstiprinājums saskaņā ar minētās regulas 20. panta 1. punkta b) apakšpunktu nebūtu jāatjauno.

               (14)

               Tādēļ būtu attiecīgi jāgroza Komisijas Īstenošanas regula (ES) Nr. 540/2011.

               (15)

               Dalībvalstīm būtu jāatvēl pietiekams laiks, lai tās varētu atsaukt propinebu saturošu augu aizsardzības līdzekļu atļaujas.

               (16)

               Ja attiecībā uz propinebu saturošiem augu aizsardzības līdzekļiem dalībvalstis nosaka pagarinājuma periodu saskaņā ar Regulas (EK) Nr. 1107/2009 46. pantu, šim periodam būtu jābeidzas ne vēlāk kā 2019. gada 22. jūnijā.

               (17)

               Ar Komisijas Īstenošanas regulu (ES) 2018/84 (7) propineba apstiprinājuma termiņš tika pagarināts līdz 2019. gada 31. janvārim, lai atjaunošanas procedūru varētu pabeigt pirms vielas apstiprinājuma termiņa beigām. Tomēr ņemot vērā to, ka šāds lēmums ir pieņemts pirms minētā pagarinātā termiņa beigām, šī regula būtu jāpiemēro pēc iespējas drīzāk.

               (18)

               Šī regula neskar iespēju saskaņā ar Regulas (EK) Nr. 1107/2009 7. pantu iesniegt turpmākus pieteikumus attiecībā uz propineba apstiprināšanu.

               (19)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprinājuma neatjaunošana
   Darbīgās vielas propineba apstiprinājumu neatjauno.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļā 54. ierakstu, kas attiecas uz propinebu, svītro.
   3. pants
   Pārejas pasākumi
   Dalībvalstis vēlākais līdz 2018. gada 22. jūnijam atsauc tādu augu aizsardzības līdzekļu atļaujas, kas kā darbīgo vielu satur propinebu.
   4. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir pēc iespējas īsāks un beidzas ne vēlāk kā 2019. gada 22. jūnijā.
   5. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 1. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2003. gada 15. maija Direktīva 2003/39/EK, ar ko groza Padomes Direktīvu 91/414/EEK, lai tajā kā aktīvas vielas iekļautu propinebu un propizamīdu (OV L 124, 20.5.2003., 30. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      (6)  EFSA (Eiropas Pārtikas nekaitīguma iestāde), 2016. Conclusion on the peer review of the pesticide risk assessment of the active substance propineb. EFSA Journal 2016;14(11):4605, 26. lpp. doi:10.2903/j.efsa.2016.4605.

      (7)  Komisijas 2018. gada 19. janvāra Īstenošanas regula (ES) 2018/84, ar ko attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, klotianidīnam, vara savienojumiem, dimoksistrobīnam, mankocebam, mekopropam-P, metirāmam, oksamilam, petoksamīdam, propikonazolam, propinebam, propizamīdam, piraklostrobīnam un zoksamīdam groza Īstenošanas regulu (ES) Nr. 540/2011 (OV L 16, 20.1.2018., 8. lpp.).


title: Komisijas Īstenošanas regula (ES) 2018/316 (2018. gada 2. marts), ar ko nosaka no 2018. gada 3. marta piemērojamo ievedmuitas nodokli labības nozarē

text:
               3.3.2018

               LV

               Eiropas Savienības Oficiālais Vēstnesis

               L 61/1

         KOMISIJAS ĪSTENOŠANAS REGULA (ES) 2018/316
   (2018. gada 2. marts),
   ar ko nosaka no 2018. gada 3. marta piemērojamo ievedmuitas nodokli labības nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. pantu,
   tā kā:

               (1)

               Komisijas Regulas (ES) Nr. 642/2010 (2) 1. panta 1. punktā paredzēts, ka produktiem ar KN kodu 1001 11 00, 1001 19 00, ex 1001 91 20 (parastie sēklas kvieši), ex 1001 99 00 (augstas kvalitātes parastie kvieši, izņemot sēklas kviešus), 1002 10 00, 1002 90 00, 1005 10 90, 1005 90 00, 1007 10 90 un 1007 90 00 ievedmuitas nodoklis ir vienāds ar intervences cenu šādu produktu ievešanai, kura palielināta par 55 % un no kuras atskaitīta attiecīgajam sūtījumam piemērojamā CIF importa cena. Tomēr šis nodoklis nedrīkst pārsniegt parasto muitas nodokļu likmi.

               (2)

               Regulas (ES) Nr. 642/2010 1. panta 2. punktā paredzēts, ka, aprēķinot tā paša panta 1. punktā minēto ievedmuitas nodokli, attiecīgajiem produktiem regulāri jānosaka reprezentatīvas CIF importa cenas.

               (3)

               Saskaņā ar Regulas (ES) Nr. 642/2010 2. panta 1. punktu izmantojamā cena ievedmuitas nodokļa aprēķināšanai produktiem, kas norādīti minētās regulas 1. panta 1. punktā, ir reprezentatīvā dienas CIF importa cena, kas noteikta pēc minētās regulas 5. pantā paredzētās metodes.

               (4)

               No 2017. gada 21. septembra Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 ievedmuitas nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

               (5)

               Laikposmam no 2018. gada 3. marta jānosaka ievedmuitas nodoklis, ko piemēro līdz tam laikam, kamēr stājas spēkā jauns ievedmuitas nodoklis.

               (6)

               Saskaņā ar Regulas (ES) Nr. 642/2010 2. panta 2. punktu šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   No 2018. gada 3. marta Regulas (ES) Nr. 642/2010 1. panta 1. punktā minētais ievedmuitas nodoklis labības nozarē, pamatojoties uz II pielikumā norādītajiem datiem, ir noteikts šīs regulas I pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 2. martā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2010. gada 20. jūlija Regula (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).

      I PIELIKUMS

                     Regulas (ES) Nr. 642/2010 1. panta 1. punktā minēto produktu ievedmuitas nodoklis, ko piemēro no 2018. gada 3. marta

                  KN kods

                  Preču apraksts

                  Ievedmuitas nodoklis (1)
                      (2)

                  (EUR/t)

                  1001 11 00

                  Cietie sēklas KVIEŠI

                  0,00

                  1001 19 00

                  Augstas kvalitātes cietie KVIEŠI, izņemot sēklas kviešus

                  0,00

                  Vidējas kvalitātes, izņemot sēklas kviešus

                  0,00

                  Zemas kvalitātes, izņemot sēklas kviešus

                  0,00

                  ex 1001 91 20

                  Parastie sēklas KVIEŠI

                  0,00

                  ex 1001 99 00

                  Augstas kvalitātes parastie KVIEŠI, izņemot sēklas kviešus

                  0,00

                  1002 10 00

                  Sēklas RUDZI

                  0,00

                  1002 90 00

                  RUDZI, izņemot sēklas

                  0,00

                  1005 10 90

                  Sēklas KUKURŪZA, izņemot hibrīdu sēklas

                  0,00

                  1005 90 00

                  KUKURŪZA, izņemot sēklas kukurūzu (3)

                  0,00

                  1007 10 90

                  Graudu SORGO, izņemot hibrīdus sējai

                  0,00

                  1007 90 00

                  Graudu SORGO, izņemot sēklas

                  0,00

         (1)  Importētājs saskaņā ar Regulas (ES) Nr. 642/2010 2. panta 4. punktu var saņemt šādu nodokļa samazinājumu:

                  —

                  3 EUR/t, ja izkraušanas osta atrodas Vidusjūras (viņpus Gibraltāra jūras šauruma) vai Melnās jūras piekrastē un ja preces Savienībā ievestas pa Atlantijas okeānu vai Suecas kanālu,

                  —

                  2 EUR/t, ja izkraušanas osta atrodas Dānijā, Igaunijā, Īrijā, Latvijā, Lietuvā, Polijā, Somijā, Zviedrijā, Apvienotajā Karalistē vai Ibērijas pussalas Atlantijas piekrastē un ja preces Savienībā ievestas pa Atlantijas okeānu.

         (2)  Kanādas izcelsmes produktiem ar KN kodiem 1001 11 00, 1001 19 00, ex 1001 99 00 (augstas kvalitātes parastie kvieši, izņemot sēklas kviešus), 1002 10 00 un 1002 90 00 nodoklis tiek aprēķināts atbilstīgi Regulas (ES) Nr. 642/2010 2. panta 5. punktam.

         (3)  Importētājs var saņemt vienotas likmes samazinājumu, kura apmērs ir 24 EUR/t, ja ir izpildīti Regulas (ES) Nr. 642/2010 3. pantā paredzētie nosacījumi.

      II PIELIKUMS

         DATI I PIELIKUMĀ NOTEIKTĀ IEVEDMUITAS NODOKĻA APRĒĶINĀŠANAI

                  1.

                  Vidējie rādītāji par Regulas (ES) Nr. 642/2010 2. panta 2. punktā minēto laika posmu:

                              (EUR/t)

                              Parastie kvieši (1)

                              Kukurūza

                              Birža

                              Minneapolis

                              Čikāga

                              Kotējums

                              194,602

                              118,235

                              Piemaksa par Persijas līča reģionu

                              84,909

                              21,861

                              Piemaksa par Lielo Ezeru reģionu

                              —

                              —

                  2.

                  Vidējie rādītāji par Regulas (ES) Nr. 642/2010 2. panta 2. punktā minēto laika posmu:

                              Fraktēšanas izmaksas: Meksikas līcis–Roterdama:

                              17,619 EUR/t

                              Fraktēšanas izmaksas: Lielo Ezeru reģions–Roterdama:

                              — EUR/t

         (1)  Ietverta piemaksa 14 EUR/t apmērā (Regulas (ES) Nr. 642/2010 5. panta 3. punkts).


title: Komisijas Īstenošanas regula (ES) 2018/317 (2018. gada 2. marts), ar kuru no Padomes Regulas (EK) Nr. 1967/2006 atkāpjas attiecībā uz minimālo attālumu no krasta un minimālo jūras dziļumu, kas jāievēro, noteiktos Itālijas teritoriālo ūdeņu apgabalos ar laivas velkamajiem vadiem zvejojot stikla jūrasgrunduli (Aphia minuta)

text:
               5.3.2018

               LV

               Eiropas Savienības Oficiālais Vēstnesis

               L 62/1

         KOMISIJAS ĪSTENOŠANAS REGULA (ES) 2018/317
   (2018. gada 2. marts),
   ar kuru no Padomes Regulas (EK) Nr. 1967/2006 atkāpjas attiecībā uz minimālo attālumu no krasta un minimālo jūras dziļumu, kas jāievēro, noteiktos Itālijas teritoriālo ūdeņu apgabalos ar laivas velkamajiem vadiem zvejojot stikla jūrasgrunduli (Aphia minuta)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 21. decembra Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (1), un jo īpaši tās 13. panta 5. punktu,
   tā kā:

               (1)

               Ar Regulas (EK) Nr. 1967/2006 13. panta 1. punktu velkamos zvejas rīkus ir aizliegts izmantot līdz 3 jūras jūdžu attālumā no krasta vai līdz 50 m izobātai, ja tāds dziļums sasniegts tuvāk pie krasta.

               (2)

               Pēc dalībvalsts lūguma Komisija var pieļaut atkāpi no Regulas (EK) Nr. 1967/2006 13. panta 1. punkta, ja ir izpildīti vairāki nosacījumi, kas izklāstīti 13. panta 5. un 9. punktā.

               (3)

               2014. gada 10. janvārī Komisija saņēma Itālijas lūgumu atkāpties no minētās regulas 13. panta 1. punkta pirmās daļas, ciktāl tā attiecas uz krastam piegulošajos Itālijas teritoriālajos ūdeņos Manfredonijas līcī (Apūlijā) notiekošu stikla jūrasgrunduļa (Aphia minuta) zvejošanu ar laivas velkamajiem vadiem.

               (4)

               Lūgums attiecas uz Manfredonijas jūrlietu direktorātā reģistrētiem kuģiem, kuri šajā zvejniecībā darbojas ilgāk nekā piecus gadus un strādā saskaņā ar pārvaldības plānu, kas reglamentē Manfredonijas zvejas apgabalā notiekošu stikla jūrasgrunduļa (Aphia minuta) zvejošanu ar laivas velkamajiem vadiem.

               (5)

               Zivsaimniecības zinātnes, tehnikas un ekonomikas komiteja (ZZTEK) 2016. gada jūlijā novērtēja Itālijas lūgumu piešķirt atkāpi un ar šo lūgumu saistīto pārvaldības plānu. ZZTEK atzīmēja vajadzību precizēt informāciju par zvejas piepūli, rīkiem, ko izmantos, uzraudzību un zinātniskajiem datiem. Itālija Komisijai iesniedza pietiekamus precizējumus un attiecīgi pārskatīja pārvaldības plānu, tajā paredzot citu zvejas rīku izmantošanu, samazinot zvejas piepūli un pastiprinot uzraudzības pasākumus.

               (6)

               Itālija atbilstīgi Regulas (EK) Nr. 1967/2006 19. panta 2. punktam ar dekrētu (2) ir pieņēmusi minēto pārvaldības plānu.

               (7)

               Itālijas lūgtā atkāpe atbilst Regulas (EK) Nr. 1967/2006 13. panta 5. un 9. punkta nosacījumiem.

               (8)

               Konkrēti, pastāv specifiski ģeogrāfiskie ierobežojumi, jo īpaši ņemot vērā kontinentālā šelfa nelielo platību un mērķsugas telpisko izplatību tikai noteiktās piekrastes apgabalu zonās, kuru dziļums ir mazāks par 50 metriem. Tāpēc zvejas vietas ir ierobežotas.

               (9)

               Zveja ar laivas velkamajiem vadiem notiek tuvu krastam nelielā dziļumā. Šīs zvejniecības specifikas dēļ tajā nav iespējams izmantot citus zvejas rīkus.

               (10)

               Zvejai ar laivas velkamajiem vadiem nav būtiskas ietekmes uz jūras vidi, un zveja ir ļoti selektīva, jo zvejas vadus velk vertikālajā ūdens slānī, neaizskarot jūras dibenu: pretējā gadījumā tiktu nodarīts kaitējums mērķsugai un zvejojamās sugas zivju atlase būtu praktiski neiespējama, jo tās ir ļoti sīkas.

               (11)

               Itālijas lūgtā atkāpe attiecas uz kopā 100 kuģiem, tomēr ik dienas drīkstēs zvejot tikai 30 kuģu, un tas tiks nodrošināts ar rotācijas sistēmas palīdzību. Tāpēc var secināt, ka atkāpe ietekmē nelielu skaitu kuģu.

               (12)

               Minētie kuģi ir iekļauti sarakstā, kas Komisijai paziņots saskaņā ar Regulas (EK) Nr. 1967/2006 13. panta 9. punkta prasībām.

               (13)

               Pārvaldības plānā ir noteiktas visas attiecīgo zvejniecību definīcijas un garantēta zvejas piepūles turpmāka nepalielināšana, jo zvejas atļaujas tiks izdotas tikai konkrētajiem 100 kuģiem, kuriem Itālija jau ir atļāvusi zvejot.

               (14)

               Attiecīgās zvejas darbības atbilst Regulas (EK) Nr. 1967/2006 4. panta prasībām, jo Itālijas pieņemtais pārvaldības plāns ietver skaidru aizliegumu zvejot virs aizsargājamajiem biotopiem.

               (15)

               Regulas (EK) Nr. 1967/2006 8. panta 1. punkta h) apakšpunkta prasības nav piemērojamas, jo tās attiecas uz traleriem.

               (16)

               Attiecībā uz Regulas (EK) Nr. 1967/2006 9. panta 3. punktā noteikto minimālo linuma acs izmēru ievērošanu Komisija norāda, ka Itālija saskaņā ar minētās regulas 9. panta 7. punktu savā pārvaldības plānā ir atļāvusi atkāpties no 9. panta 3. punkta, jo attiecīgās zvejniecības ir ļoti selektīvas, faktiski neiespaido jūras vidi un uz tām neattiecas minētās regulas 4. panta 5. punkts.

               (17)

               Attiecīgās zvejas darbības notiek tiešā krasta tuvumā, un tāpēc tās neietekmē citu kuģu darbības.

               (18)

               Pārvaldības plāns nodrošina to, ka Regulas (EK) Nr. 1967/2006 III pielikumā minēto sugu nozvejas ir minimālas. Turklāt saskaņā ar Itālijas pieņemtā pārvaldības plāna 6.1.2. punktu stikla jūrasgrunduļa (Aphia minuta) zvejošana ir atļauta tikai zvejas sezonā, kas ik gadu ilgst no 1. novembra līdz 31. martam.

               (19)

               Laivas velkamos vadus neizmanto galvkāju zvejai.

               (20)

               Attiecīgās zvejas darbības atbilst datu reģistrēšanas prasībām, kas noteiktas Padomes Regulas (EK) Nr. 1224/2009 (3) 14. un 15. pantā.

               (21)

               Itālijas pieņemtajā pārvaldības plānā ir iekļauti zvejas darbību uzraudzības pasākumi, kas paredzēti Regulas (EK) Nr. 1967/2006 13. panta 9. punkta trešajā daļā.

               (22)

               Tāpēc lūgtā atkāpe būtu jāpiešķir.

               (23)

               Itālijai būtu regulāri un saskaņā ar tās pieņemtajā pārvaldības plānā paredzēto uzraudzības plānu jāsniedz Komisijai ziņojums.

               (24)

               Šīs atkāpes piemērošanas ilguma ierobežojums ļaus nodrošināt tūlītējus koriģējošus pārvaldības pasākumus, ja Komisijai sniegtajā ziņojumā atklāsies slikts izmantotā krājuma saglabāšanās stāvoklis, un vienlaikus radīs iespēju uzlabot zinātnisko pamatojumu, bet tas savukārt ļaus uzlabot pārvaldības plānu.

               (25)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants
   Atkāpe
   1.   Regulas (EK) Nr. 1967/2006 13. panta 1. punktu nepiemēro stikla jūrasgrunduļa (Aphia minuta) zvejai, kuru ar laivas velkamajiem vadiem veic krastam piegulošajos Itālijas teritoriālajos ūdeņos Manfredonijas līcī.
   2.   Laivas velkamos vadus, kas minēti 1. punktā, izmanto kuģi:

               a)

               kuri ir reģistrēti Manfredonijas jūrlietu direktorātā;

               b)

               kuri šajā zvejniecībā darbojas ilgāk nekā piecus gadus un kuriem netiek palielināta zvejas piepūle;

               c)

               kuri ir zvejas atļaujas turētāji un darbojas saskaņā ar pārvaldības plānu, ko Itālija pieņēmusi atbilstīgi Regulas (EK) Nr. 1967/2006 19. panta 2. punktam.

         2. pants
   Uzraudzības plāns un ziņojums
   Itālija viena gada laikā pēc šīs regulas stāšanās spēkā iesniedz Komisijai ziņojumu, kas sagatavots saskaņā ar Itālijas pieņemtā pārvaldības plāna izveidoto uzraudzības plānu.
   3. pants
   Stāšanās spēkā un piemērošanas periods
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 8. marta līdz 2021. gada 8. martam.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 2. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 409, 30.12.2006., labotā redakcija OV L 36, 8.2.2007., 6. lpp.

      (2)  “Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n.1967/2006, artt.9/13-.”, pieņemts 2017. gada 28. decembrī.

      (3)  Padomes 2009. gada 20. novembra Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).


title: Komisijas Īstenošanas regula (ES) 2018/329 (2018. gada 5. marts), ar ko nozīmē Eiropas Savienības dzīvnieku labturības references centru (Dokuments attiecas uz EEZ. )

text:
               6.3.2018

               LV

               Eiropas Savienības Oficiālais Vēstnesis

               L 63/13

         KOMISIJAS ĪSTENOŠANAS REGULA (ES) 2018/329
   (2018. gada 5. marts),
   ar ko nozīmē Eiropas Savienības dzīvnieku labturības references centru
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2017. gada 15. marta Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 95. panta 1. punktu,
   tā kā:

               (1)

               Saskaņā ar Regulas (ES) 2017/625 95. pantu Komisija rīkoja atklātu uzaicinājumu, lai izraudzītos un nozīmētu Eiropas Savienības dzīvnieku labturības references centru, kam būtu jāatbalsta Komisijas un dalībvalstu darbības saistībā ar minētās regulas 1. panta 2. punkta f) apakšpunkta noteikumu par dzīvnieku labturības prasībām piemērošanu.

               (2)

               Minētajam uzaicinājumam nozīmētā novērtēšanas un atlases komiteja secināja, ka Wageningen Livestock Research vadītais konsorcijs, kura sastāvā ir arī Orhūsas Universitāte un Frīdriha Leflera institūts, atbilst Regulas (ES) 2017/625 95. panta 3. punkta prasībām un varētu uzņemties minētās regulas 96. pantā izklāstītos pienākumus.

               (3)

               Tāpēc šis konsorcijs būtu jānozīmē par Eiropas Savienības dzīvnieku labturības references centru, kas atbildīgs par atbalsta uzdevumiem, ciktāl tie būs iekļauti references centra ikgadējās vai daudzgadu darba programmās. Šīm programmām būtu jābūt izveidotām atbilstoši attiecīgo darba programmu mērķiem un prioritātēm, kuras Komisija ir pieņēmusi saskaņā ar Eiropas Parlamenta un Padomes Regulas (ES) Nr. 652/2014 (2) 36. pantu.

               (4)

               Šis norīkojums būtu jāpārskata ik pēc pieciem gadiem, sākot no šīs regulas piemērošanas dienas.

               (5)

               Šī regula būtu jāpiemēro no 2018. gada 29. aprīļa, kas atbilst Regulas (ES) 2017/625 167. panta 3. punktā noteiktajai piemērošanas dienai.

         IR PIEŅĒMUSI ŠO REGULU.
   1. pants
   Par Eiropas Savienības dzīvnieku labturības references centru, kas atbalsta Komisijas un dalībvalstu horizontālās darbības dzīvnieku labturības prasību jomā, nozīmē šo konsorciju:

               nosaukums

               :

               Konsorcijs, kuru vada Wageningen Livestock Research un kura sastāvā ir arī Orhūsas Universitāte un Frīdriha Leflera institūts.

               Adrese

               :

                              Drevendaalsesteeg 4

                              6708 PB Wageningen

                              NEDERLAND

         Šo norīkojumu pārskata ik pēc pieciem gadiem, sākot no šīs regulas piemērošanas dienas.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 29. aprīļa.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 5. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 95, 7.4.2017., 1. lpp.

      (2)  Eiropas Parlamenta un Padomes 2014. gada 15. maija Regula (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (OV L 189, 27.6.2014., 1. lpp.).